C 44/1

EUROOPAN PARLAMENTIN PUHEMIEHISTÖN PÄÄTÖS,

annettu 16 päivänä tammikuuta 2023

luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/ 2001 ja päätöksen N:o 1247/2002/EY kumoamisesta 23 päivänä lokakuuta 2018 annettuun Euroopan parlamentin ja neuvoston asetukseen (EU) 2018/1725 liittyvistä täytäntöönpanosäännöistä 17 päivänä kesäkuuta 2019 annetun puhemiehistön päätöksen muuttamisesta

(2023/C 44/01)

EUROOPAN PARLAMENTIN PUHEMIEHISTÖ, joka

ottaa huomioon Euroopan parlamentin ja neuvoston asetuksen (EU) N:o 2018/1725 (1) ja erityisesti sen 25 artiklan,

ottaa huomioon Euroopan parlamentin työjärjestyksen 25 artiklan 2 kohdan,

sekä katsoo seuraavaa:

(1) Asetukseen (EU) N:o 2018/1725 (2) liittyvistä täytäntöönpanosäännöistä 17 päivänä kesäkuuta 2019 annetun Euroopan parlamentin puhemiehistön päätöksen (jäljempänä ’puhemiehistön päätös’), pääasiallisena tarkoituksena on panna täytäntöön kyseisessä asetuksessa vahvistetut säännökset, jotka liittyvät Euroopan parlamentin tietosuojavastaavan, jäljempänä ’tietosuojavastaava’, tehtäviin, velvollisuuksiin ja valtuuksiin, vahvistaa yksityiskohtaiset säännöt, joiden mukaisesti rekisteröity voi käyttää oikeuksiaan, ja vahvistaa sisäiset säännöt, joiden mukaisesti Euroopan parlamentti voi soveltaa poikkeuksia tai rajoituksia rekisteröityjen oikeuksiin erityisesti asetuksen (EU) 2018/1725 25 artiklan mukaisesti.

(2) Euroopan tietosuojavaltuutettu pani 17. toukokuuta 2021 alulle etätarkastuksen, jossa arvioitiin, onko asetuksen (EU) 2018/1725 25 artiklassa säädettyjä toimielinten ja elinten täytäntöönpanosääntöjä olemassa ja millaisia ne ovat laadultaan. Tarkastuksella pyrittiin varmistamaan rekisteröityjen oikeuksia koskevien rajoitusten johdonmukainen ja yhdenmukainen soveltaminen unionin toimielimissä ja elimissä.

(3) Tarkastuksen tuloksena Euroopan parlamentille annettiin epävirallinen suositus tarkistaa puhemiehistön päätöstä ja poistaa mahdollisuus rajoittaa oikeutta saada tietoja henkilöstön valinta- ja arviointimenettelyistä, sillä kyseiset rajoitukset eivät vaikuttaneet välttämättömiltä.

(4) Tietosuojavastaava ja Euroopan parlamentin oikeudellinen yksikkö olivat samaa mieltä Euroopan tietosuojavaltuutetun kanssa siitä, että henkilöstön valinta- ja arviointimenettelyjä suojattiin jo muilla hallinnollisilla säännöillä ja organisatorisilla toimenpiteillä, eikä niitä tarvinnut suojata lisäksi tietosuojasäännöillä. Tämän vuoksi puhemiehistön päätöksen liitteessä III ei enää tulisi käsitellä kyseisiä menettelyjä.

(5) Euroopan syyttäjänviraston (EPPO) perustaminen vaikuttaa asetuksen (EU) 2018/1725 25 artiklan soveltamiseen. Sen vuoksi liite III olisi korvattava ja siinä olisi otettava huomioon tarve mahdollisesti rajoittaa rekisteröityjen oikeuksia EPPOn pyynnöstä.

(6) Olisi muutettava 36 artiklan 3 kohtaa siten, että siinä olevaan luetteloon tapauksista, joissa edellytetään vuosittaista seurantaa rajoituksen jatkamisen tarpeen arvioimiseksi, sisällytetään liite III. Lisäksi Euroopan petostentorjuntavirastoa (OLAF) koskevaa liitettä IX olisi muutettava siten, että siinä sallitaan rajoitukset, jotka ovat välttämättömiä muille kuuluvien oikeuksien ja vapauksien turvaamiseksi asetuksen (EU) 2018/1725 25 artiklan 1 kohdan h alakohdan mukaisesti.

(7) Puhemiehistön päätöstä olisi muutettava tämän mukaisesti,

ON HYVÄKSYNYT TÄMÄN PÄÄTÖKSEN:

1 artikla 1. Korvataan puhemiehistön päätöksen 36 artiklan 3 kohta seuraavasti: ”3. Rekisterinpitäjä tarkistaa tämän päätöksen 29 artiklassa ja 31–34 artiklassa tarkoitettujen rajoitusten, luettuna yhdessä tämän päätöksen sovellettavien liitteiden kanssa, soveltamisen aina kuuden kuukauden välein soveltamisen alkamisesta ja asiaankuuluvan menettelyn päättyessä. Sen jälkeen rekisterinpitäjä seuraa rajoitusten jatkamisen tarvetta vuosittain tämän päätöksen liitteissä I, II, III, V, VI, VII, VIII, IX ja X esitettyjen toimien ja menettelyjen tarkoituksia varten.”. 2. Korvataan puhemiehistön päätöksen liite III seuraavasti: ”LIITE III Yhteistyö Euroopan syyttäjänviraston (EPPO) kanssa 1) Kohde ja soveltamisala 1. Tätä liitettä sovelletaan rekisterinpitäjän suorittamaan henkilötietojen käsittelyyn, erityisesti henkilötietojen siirtoon, jonka tarkoituksena on antaa EPPOlle tietoja ja asiakirjoja, tehdä EPPOlle ilmoituksia tapauksista tai käsitellä EPPOlta peräisin olevia tietoja ja asiakirjoja. 2. Tässä liitteessä vahvistetaan erityiset edellytykset, joiden täyttyessä rekisterinpitäjä voi, kun se antaa EPPOlle tietoja ja asiakirjoja tämän pyynnöstä tai omasta aloitteestaan, kun se tekee EPPOlle ilmoituksia tapauksista tai kun se käsittelee EPPOlta peräisin olevia tietoja ja asiakirjoja, rajoittaa asetuksen (EU) 2018/1725 14–21, 35 ja 36 artiklan sekä 4 artiklan soveltamista, siltä osin kuin sen säännökset vastaavat kyseisen asetuksen 14–21 artiklassa säädettyjä oikeuksia ja velvollisuuksia, jotta voidaan taata a) rikosten ennalta estäminen, tutkinta, paljastaminen tai rikoksiin liittyvät syytetoimet taikka rikosoikeudellisten seuraamusten täytäntöönpano kyseisen asetuksen 25 artiklan 1 kohdan b alakohdan mukaisesti, ja b) muille kuuluvat oikeudet ja vapaudet kyseisen asetuksen 25 artiklan 1 kohdan h alakohdan mukaisesti. 3. Tätä liitettä sovelletaan seuraaviin henkilötietoryhmiin: a) tunnistetiedot; b) yhteystiedot; c) työhön tai ammattiin liittyvät tiedot, mukaan lukien tiedot, jotka liittyvät valtuutettujen avustajien, paikallisten avustajien ja palveluntarjoajien kanssa tehtyihin sopimuksiin, sekä virkamatkoihin liittyvät tiedot; d) taloudelliset tiedot; e) teleliikennetiedot; f) henkilöiden läsnäolotiedot; g) tiedot henkilöiden ulkoisesta toiminnasta; h) poliittista suuntautumista koskevat tiedot; i) kaikki muut tiedot, jotka liittyvät EPPOn suorittaman tutkimuksen kohteeseen. 2) Sovellettavat rajoitukset 1. Jollei tämän päätöksen 30–36 artiklasta muuta johdu, rekisterinpitäjä voi rajoittaa asetuksen (EU) 2018/1725 14–21, 35 ja 36 artiklan sekä sen 4 artiklan soveltamista siltä osin kuin sen säännökset vastaavat kyseisen asetuksen 14–21 artiklassa säädettyjä oikeuksia ja velvollisuuksia, jos kyseisten oikeuksien käyttäminen vaarantaisi EPPOn tutkimustoiminnan tarkoituksen esimerkiksi paljastamalla sen tutkimusvälineitä ja -menetelmiä tai vaikuttaisi epäedullisesti muiden rekisteröityjen oikeuksiin ja vapauksiin. 2. Jollei tämän päätöksen 30–36 artiklasta muuta johdu, Euroopan parlamentti voi rajoittaa 1 kohdassa tarkoitettuja oikeuksia ja velvollisuuksia suhteessa EPPOlta saatuihin henkilötietoihin, jos EPPO voisi rajoittaa kyseisiä oikeuksia ja velvollisuuksia asetuksen (EU) 2018/1725 25 artiklan mukaisesti annettujen säädösten perusteella hallinnollisten henkilötietojen osalta tai asetuksen (EU) 2017/1939 VIII luvun säännösten ja EPPOn kollegion Euroopan syyttäjänviraston suorittamaa henkilötietojen käsittelyä koskevien sääntöjen vahvistamisesta 28 päivänä lokakuuta 2020 antaman päätöksen 9 artiklan perusteella operatiivisten henkilötietojen osalta. ”. 3. Korvataan puhemiehistön päätöksen liitteen IX 2 kohta seuraavasti: ”2. Tässä liitteessä vahvistetaan erityiset edellytykset, joiden täyttyessä rekisterinpitäjä voi, kun se antaa OLAFille tietoja ja asiakirjoja tämän pyynnöstä tai omasta aloitteestaan, kun se tekee OLAFille ilmoituksia tapauksista tai kun se käsittelee OLAFilta peräisin olevia tietoja ja asiakirjoja, rajoittaa asetuksen (EU) 2018/1725 14–21, 35 ja 36 artiklan sekä 4 artiklan soveltamista, siltä osin kuin sen säännökset vastaavat kyseisen asetuksen 14–21 artiklassa säädettyjä oikeuksia ja velvollisuuksia, jotta voidaan taata: a) rikosten ennalta estäminen, tutkinta, paljastaminen tai rikoksiin liittyvät syytetoimet taikka rikosoikeudellisten seuraamusten täytäntöönpano kyseisen asetuksen 25 artiklan 1 kohdan b alakohdan mukaisesti; b) säänneltyä ammattitoimintaa koskevan ammattietiikan rikkomisen torjunta, tutkinta, selvittäminen ja syytetoimet kyseisen asetuksen 25 artiklan 1 kohdan f alakohdan mukaisesti; ja c) muille kuuluvat oikeudet ja vapaudet kyseisen asetuksen 25 artiklan 1 kohdan h alakohdan mukaisesti.”. 4. Korvataan puhemiehistön päätöksen liitteen IX 2 osan 1 kohta seuraavasti: ”1. Jollei tämän päätöksen 30–36 artiklasta muuta johdu, rekisterinpitäjä voi rajoittaa asetuksen (EU) 2018/1725 14–21, 35 ja 36 artiklan sekä 4 artiklan soveltamista siltä osin kuin sen säännökset vastaavat kyseisen asetuksen 14–21 artiklassa säädettyjä oikeuksia ja velvollisuuksia, jos kyseisten oikeuksien käyttäminen vaarantaisi OLAFin tutkimustoiminnan tai Euroopan parlamentin yhteistyössä OLAFin kanssa tekemän tutkimustoiminnan tarkoituksen esimerkiksi paljastamalla niiden tutkimusvälineitä ja -menetelmiä tai vaikuttaisi haitallisesti muiden rekisteröityjen oikeuksiin ja vapauksiin.”.

2 artikla Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

(1) Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39.)

(2) Euroopan parlamentin puhemiehistön päätös, annettu 17 päivänä kesäkuuta 2019, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta annettuun Euroopan parlamentin ja neuvoston asetukseen (EU) 2018/1725 liittyvistä täytäntöönpanosäännöistä (EUVL C 259, 2.8.2019, s. 2).